EkBass/fiwiki-20250220-pages-articles huggingface dataset:
Vihtori Fallila

Vihtori Edvard Fallila (2. huhtikuuta 1893 Ulvila – 9. maaliskuuta 1973 Pori) oli suomalainen poliitikko, joka toimi SDP:n kansanedustajana vuonna 1933. Hän oli pitkäaikainen kunnallisvaikuttaja, joka toimi pitkään Satakunnan sosialidemokraattisen piirijärjestön puheenjohtajana ja oli myös SDP:n puolueneuvoston jäsen. Viitattu 23.2.2015. == Elämä ja poliittinen ura == Ravanin kylässä syntyeen Fallilan vanhemmat olivat torppari Kustaa Edvard Nurmi ja Josefiina Fredriksson. Kansakoulua käytyään Fallila työskenteli maatyöläisenä ja sahatyömiehenä. Hän toimi myös paikallisten maatyömiesten etumiehenä ja oli Vanhakylän työväenyhdistyksen jäsen vuodesta 1910 lähtien. Vuonna 1914 Fallila oli perustamassa urheiluseura Vanhankylän Alkua. Sisällissodan aikana Fallila liittyi huhtikuun 1918 alussa Porin punakaartiin ja toimi parin viikon ajan vartiomiehenä Haistilan asemalla. Punaisten vetäydyttyä kohti Itä-Suomea hän osallistui Lahden taisteluun ennen antautumistaan saksalaisille 1. toukokuuta. Fallila päätyi lopulta Hämeenlinnan vankileirille, ja sai heinäkuussa valtiopetoksesta 10 vuoden vankeustuomion, josta hänet armahdettiin 1921. Ulvilan suojeluskunnan esikunta, johon kuului muun muassa K. V. Huhtala, oli esittänyt Fallilalle kuolemantuomiota. Vapauduttuaan Fallila oli maatyömiehenä Ulvilassa 1921–1927, Osuusliike Kansan ajomiehenä ja autonkuljettajana Porissa 1927–1943, Porin kaupungin huoltolautakunnan huoltotarkkaajana 1943–1945 sekä Porin kaupungin kunnalliskodin johtajana 1945–1961. Lisäksi hän toimi Ulvilan kunnan lastenvalvojana 1930–1941. 1920-luvulla Fallila toimi Ulvilan kunnanvaltuuston puheenjohtajana ja oli myöhemmin Porin kaupunginvaltuuston jäsen. Hän oli myös Uudenkoiviston työväenyhdistyksen puheenjohtaja. Vuonna 1933 Fallila toimi seitsemän kuukauden ajan kansanedustajana noustuaan kesken edustajakautensa kuolleen Emanuel Aromaan tilalle. Presidentin valitsijamiehenä hän oli 1950 ja 1956. Lisäksi Fallila toimi Satakunnan sosialidemokraattisen piirijärjestön puheenjohtajana 1939–1962, ja kuului SDP:n puolueneuvostoon. Vuonna 1953 Fallila sai kunnallisneuvoksen arvonimen, ja hän oli myös SDP:n kunniajäsen. == Perhe == Fallilan puoliso oli Jenny Vilhelmiina Kanerva, jonka kanssa hän avioitui 1914. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Porin kaupunginvaltuutetut Luokka:Ulvilan kaupunginvaltuutetut Luokka:Turun läänin pohjoinen vaalipiiri Luokka:Suomen sisällissodan punaiset Luokka:Vuonna 1893 syntyneet Luokka:Vuonna 1973 kuolleet
Karl Bartos

Karl Bartos (s. 31. toukokuuta 1952) on Kraftwerkin entinen jäsen. Hän liittyi yhtyeeseen vuonna 1974 ja erosi siitä vuonna 1990. Myöhemmin Bartos julkaisi kaksi albumia Elektric Music-projektinsa kanssa. Hän on julkaissut myös kaksi sooloalbumia. Luokka:Kraftwerk Luokka:Saksalaiset muusikot Luokka:Vuonna 1952 syntyneet Luokka:Elävät henkilöt
Silmiöt

Silmiöt eli kuovinkukat (Sisyrinchium) on kurjenmiekkakasveihin kuuluva kasvisuku, jossa on noin 90 lajia. Niitä esiintyy alkuperäisenä Pohjois- ja Etelä-Amerikassa. Silmiöt ovat yksi- ja monivuotisia ruohovartisia kasveja. Monia lajeja viljellään perennana.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Yhtä silmiölajia, Pohjois- Amerikasta kotoisin olevaa vuorisilmiötä eli kuovinkukkaa (eli silmiötä) esiintyy Suomessa myös luonnonvaraisena. Se on vakiintunut tulokaskasvi yhdessä paikassa merenrantaniityllä Kaakkois-Suomessa.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Lajeja == * neidonsilmiö (Sisyrinchium albidum) * heinäsilmiö (Sisyrinchium angustifolium) * kultasilmiö (Sisyrinchium californicum) * sinisilmiö (Sisyrinchium graminoides) * vuorisilmiö eli kuovinkukka (Sisyrinchium montanum) * täpläsilmiö (Sisyrinchium patagonicum) * juovasilmiö (Sisyrinchium striatum)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7.Suomen Lajitietokeskus: Silmiöt – Sisyrinchium == Lähteet == == Aiheesta muualla == * Finto: Kassu – Kasvien suomenkieliset nimet: Sisyrinchium *
Fire on the Mountain

Fire on the Mountain on suomalaisen Vanha Isäntä -yhtyeen toinen albumi vuodelta 1977. == Kappaleet == === A-puoli === # # # # # # === B-puoli === # * # # # # # # == Kokoonpano == * Olli Haavisto – pedal steel guitar, akustinen kitara, mandoliini, haitari, resonaattorikitara * Juha Tikka – basso, laulu, tuuba * Aikka Hakala – rummut (kappaleet 1, 3–5, 7–12) * Heikki "Suti" Timonen – rummut (kappale 13) * Markku Luukkanen – rummut (kappale 2) * Timo Vakkilainen – laulu, sähkökitara, akustinen kitara, mandoliini * Seppo Sillanpää – viulu, banjo, akustinen kitara, laulu == Aiheesta muualla == * Albumi Fono.fi:in tietokannassa * Fire On The Mountain discogs.com -sivustolla Luokka:Vanhan Isännän albumit Luokka:Vuoden 1977 albumit Luokka:Tommi Liuhalan tuottamat albumit
Elli Stenberg

Ellen (Elli) Aleksandra Stenberg (17. maaliskuuta 1903 Tampere – 6. heinäkuuta 1987) oli suomalainen vaatetustyöläinen ja SKDL:n kansanedustaja. Stenbergin vanhemmat olivat pika-ajuri Frans Oskar Stenberg ja Hilma Aleksandra Pataniitty. Hän kävi kansakoulun, suoritti 1920–1922 iltakauppakoulun ja opiskeli 1924–1928 Lännen vähemmistökansallisuuksien yliopistossa Leningradissa. Stenberg oli lapsentyttönä 1915–1917 ja sen jälkeen hän työskenteli modistina ja turkistyöntekijänä Tampereella 1917–1924. Stenberg liittyi Suomen kommunistiseen puolueeseen 18-vuotiaana ja hän lähti 1924 puoluekoulutukseen Leningradiin. Neuvostoliitossa Stenberg oli opettajana Hatsinassa Leningradin lähellä 1928–1928. Suomeen palattuaan 1929 hän toimi Suomen kommunistisen puolueen naistyön järjestäjänä Helsingissä 1929–1930, oli sitten vankilassa poliittisista syistä 1930–1936, työskenteli vapauduttuaan turkistyöntekijänä Helsingissä 1937–1939 ja oli taas uudelleen vankilassa poliittisista syistä 1939–1944. Stenberg oli SKDL:n kansanedustajana 1945–1966 edustaen Hämeen läänin pohjoista vaalipiiriä. Stenberg oli presidentin valitsijamiehenä vuosien 1950, 1956 ja 1962 presidentinvaaleissa. Hän oli Suomen kommunistisen puolueen keskuskomitean jäsen ja puolueen Tampereen piirijärjestön puheenjohtaja.Ulla Aatsinki – Mika Lampi – Jarmo Peltola : Hirmuvallan huolena vankilat ja tuonela. Luokka, liike ja yhteiskunta 1918–1944 Vasemmistolainen työväenliike Pirkanmaalla. Tampere University Press 2007, Stenbergistä s. 116 (Google kirjat-linkki) == Teoksia == * Salmiska ja naapurit : romaani, ilmestynyt alun perin Punalippu-lehden jatkokertomuksena. Punalippu 1985Kirjasampo.fi : Elli Stenberg == Toimitustöitä == * Yrjö Sirola : muistelmia suomalaisesta demokratian esitaistelijasta ; toim. Elli Stenberg, Ville Pessi ja Kalle Puustinen. Kansankulttuuri, Helsinki 1946 * Huomenen tiellä : Suomen työläisnaisliikkeen 60-vuotisjuhlakirja ; toimituskunta Hellä Meltti ym. sekä vastaava toimittaja Elli Stenberg. Suomen naisten demokraattinen liitto, Helsinki 1960 ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Pirkanmaan vaalipiiri Luokka:Vuonna 1903 syntyneet Luokka:Vuonna 1987 kuolleet
Löwen Frankfurt

Löwen Frankfurt on saksalainen jääkiekkojoukkue Frankfurtin kaupungista. Se on perustettu vuonna 2010. Joukkue pelaa Saksan toiseksi korkeimmalla sarjatasolla DEL -liigassa. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 1 Thomas Greiss L 2025 Füssen, Saksa 45 Jussi Olkinuora L 2026 Helsinki, Suomi 51 Cody Brenner L 2025 Bogen, Saksa 74 Rodion Schumacher L 2027 Tayga, Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Andy Welinski R 2025 Duluth, Minnesota, Yhdysvallat 4 Reid McNeill (C) L 2026 London, Ontario, Kanada 6 Kevin Maginot L 2025 Mannheim, Saksa 18 Markus Lauridsen L 2025 Gentofte, Tanska 24 Philipp Bidoul L 2028 Kempten, Saksa 52 Maksim Matushkin L 2027 Minsk, Valko-Venäjän SNT, Neuvostoliitto 73 Lua Niehus L Juniori Utzendorf, Sveitsi 76 Daniel Wirt R 2025 Dortmund, Saksa Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 8 Nathan Burns L VLH / KH 2026 Edmonton, Alberta, Kanada 13 Hannu Tripcke R H 2027 Mettmann, Saksa 15 Carter Proft L KH / VLH 2026 Spruce Grove, Alberta, Kanada 17 Carter Rowney (A) R OLH / KH 2026 Grande Prairie, Alberta, Kanada 26 Dennis Lobach R OLH 2026 Schweinfurt, Saksa 61 Sebastian Cimmerman L H 2026 Wickede, Saksa 64 Markus Schweiger L H 2027 Peißenberg, Saksa 71 Linus Fröberg L KH 2025 Karlstad, Ruotsi 75 Julian Napravnik L OLH 2025 Bad Nauheim, Saksa 77 Daniel Pfaffengut R KH 2027 Kaufbeuren, Saksa 78 Dominik Bokk R LH 2025 Schweinfurt, Saksa 81 Erik Brown L VLH 2025 Keene, Ontario, Kanada 83 Kevin Bicker L VLH 2026 Schwabach, Saksa 84 Chris Wilkie R LH 2027 Omaha, Nebraska, Yhdysvallat 86 Cameron Brace R OLH / KH 2027 Toronto, Ontario, Kanada ===Valmennus & Joukkueenjohto=== * Päävalmentaja: Tom Rowe * Apuvalmentaja & Kehitysvalmentaja: Jan Barta * Apuvalmentaja & Fysiikkavalmentaja: Janne Kujala * Maalivahti- & Videovalmentaja: Daniel Goller * Huoltopäällikkö: Lasse Jokinen * Huoltopäällikkö: Marko Suvelo * Puheenjohtaja: Stefan Krämer * Toimitusjohtaja: Daniel Heinrizi Lähde: EliteProspectshttps://www.eliteprospects.com/team/5065/lowen-frankfurt Viitattu 25.7.2024. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Vuonna 2010 perustetut urheiluseurat Luokka:Frankfurt am Mainin urheilu
La Paz (Baja California Sur)

La Paz on Baja California Surin osavaltion pääkaupunki Meksikossa. Vuonna 2014 siellä oli 238 800 asukasta. Kaupunki sijaitsee noin 12 metrin korkeudella merenpinnasta suojaisan La Pazin lahden rannalla. Lahti avautuu Kalifornianlahteen. Espanjalaiset kartoittivat alueen 1500-luvulla, mutta sinne perustettiin jesuiittasiirtokunta vasta 1720. Asuinpaikka hylättiin 30 vuotta myöhemmin. Helmenkalastus ja kaivostoiminta houkuttivat espanjalaisia palaamaan, ja pysyvä kaupunki perustettiin 1811. Hurrikaani Liza aiheutti syys-lokakuun vaihteessa 1976 kaupungissa yli kolmensadan ihmisten kuoleman ja merkittäviä tuhoja rakennuksille. == Lähteet == == Aiheesta muualla == Luokka:Meksikon kaupungit Luokka:Baja California Sur
Saltillo

Saltillo on Coahuilan osavaltion pääkaupunki Meksikossa. Vuonna 2014 siellä oli 762 200 asukasta. Kaupunki on asutettu 1575. Se sijaitsee Meksikon keskiylängön pohjoisreunalla laakeassa laaksossa. Siellä on hieno katedraali 1700-luvulta. Saltillo on Meksikon koillisosan vanhin kaupunki. Saltillon lintumuseossa on 1800 lajin kokoelma, jonka Aldequndo Garza de Leon keräsi 40 vuoden aikana. Saltilloa kutsutaan Meksikon Detroitiksi, koska siellä on suuret Chryslerin ja General Motorsin tehtaat. 90% kaupungin teollisuudesta liittyy autoihin. == Lähteet == == Aiheesta muualla == Luokka:Meksikon kaupungit Luokka:Coahuila
Osmo Pieski

Osmo Pieski on ollut Orimattilan kaupunginjohtaja vuodesta 2010 lähtien vuoteen 2022. Orimattilan kaupunginvaltuuston valitessa johtajan hän voitti Hannu Haukkasalon 19-16. Aiemmin hän työskenteli Orimattilan hallintojohtajana.http://yle.fi/uutiset/osmo_pieski_orimattilan_johtoon/5510003 Osmo Pieski irtisanoutui kaupunginjohtajan tehtävästä helmikuussa 2022. == Lähteet == Luokka:Orimattilan kunnan- ja kaupunginjohtajat Luokka:Syntymävuosi puuttuu Luokka:Elävät henkilöt
Nestori Nurminen

Nestori Mattias (Matias) Nurminen (9. toukokuuta 1907 Kokkola – 22. maaliskuuta 1977 Kokkola) oli suomalainen kirvesmies ja SKDL:n kansanedustaja. Nurmisen vanhemmat olivat kirvesmies Nestor Henrik Nurminen ja Liisa Eveliina Backman. Hän kävi kansakoulun, suoritti Sirola-opiston kurssin ja opiskeli Lännen vähemmistökansallisuuksien yliopistossa Neuvostoliitossa. Nurminen oli metsä- ja satamatöissä vuoteen 1930 saakka jolloin hän meni Neuvostoliittoon. Hän palasi Suomeen 1932 ja oli sitten vankilassa poliittisista syistä 1932–1937, työskenteli vapauduttuaan kirvesmiehenä Kokkolassa ja Helsingissä 1937–1940 ja oli taas uudelleen vankilassa poliittisista syistä 1940–1944. Nurminen oli sodan jälkeen vapauduttuaan Suomen kommunistisen puolueen Uudenmaan piirijärjestön sihteerinä 1945. Nurminen oli SKDL:n kansanedustajana 1945–1962 ja 1966–1970 edustaen ensimmäisellä kaudella Vaasan läänin pohjoista vaalipiiriä ja jälkimmäisellä kaudella Vaasan läänin vaalipiiriä. Hän oli eduskunnan puolustusasiainvaliokunnan puheenjohtajana 1945–1951. Nurminen oli presidentin valitsijamiehenä vuosien 1950, 1956 ja 1962 presidentinvaaleissa. Hän oli Kokkolan kaupunginvaltuuston jäsenenä ja toimi Suomen kansan demokraattisen liiton Kokkolan piirijärjestön puheenjohtajana. == Lähteet == Luokka:Kansanedustajat Luokka:Kokkolan kaupunginvaltuutetut Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Vaasan läänin pohjoinen vaalipiiri Luokka:Vaasan vaalipiiri Luokka:Vuonna 1907 syntyneet Luokka:Vuonna 1977 kuolleet
Campeche (kaupunki)

Campeche on Campechen osavaltion pääkaupunki Meksikossa. Vuonna 2014 siellä oli 238 300 asukasta. Kaupunki sijaitsee Jukatanin niemimaalla hedelmällisen tasangon länsipäässä, missä maasto muodostaa luonnollisen amfiteatterin joka aukeaa Campechenlahdelle. Espanjalaiset perustivat kaupungin vuonna 1540 mayojen kylän paikalle. Vanhakaupunki on Unescon maailmanperintöluettelossa vuodesta 1999. Se on tyypillinen esimerkki Espanjan siirtomaakauden satamakaupungeista. Kaupungin ympärillä ovat säilyneet sen muurit, jotka suojasivat sitä mereltä tulevilta hyökkäyksiltä. Ensimmäiset muurit rakennettiin 1500-luvulla, ja kun todettiin että ne eivät riitä, 1600-luvun jälkipuoliskolla tehtiin uusi kuusikulmainen muuri ja kahdeksan bastionia ja neljä porttia. Linnoituksen läpimitta on 2,5 km ja muurin korkeus kahdeksan metriä. == Lähteet == == Aiheesta muualla == Luokka:Meksikon kaupungit Luokka:Campeche
Alexa Chung

Alexa Chung (s. 5. marraskuuta 1983 Privett, Hampshire, Iso-Britannia) on brittiläinen televisiojuontaja ja malli sekä Britannian Vogue-muotilehden avustava toimittaja. Hänellä on kiinalaisia sukujuuria.Freeman, Hadley: Alexa Chung: 'I don't know whether to be open and vulnerable', The Guardian 21.9.2013, viitattu 24.2.2015. Chung tunnetaan tyyli-ikonina sekä muusana useille merkittäville muotisuunnittelijoille.The 10 Best Dressed Chung löydettiin malliksi Reading Festivalilta, kun hän oli 16-vuotias.Rosenbloom, Stephanie: The Making of Fashion’s Latest ‘It’ Girl, The New York Times 26.11.2010, viitattu 24.2.2015. Hänet oli hyväksytty opiskelemaan englantia King’s College Londoniin, mutta hän päätti keskittyä sen sijaan mallinuraan. Häntä kuvattiin nuorten muotilehtiin kuten Elle ja CosmoGIRL!. Lisäksi Chung on tehnyt mallintöitä yhtiöille kuten Fanta, Sony Ericsson, Sunsilk, Urban Outfitters ja Tampax.Fashion Model Directory Hän on esiintynyt myös musiikkivideoilla. Chung vähensi mallintöitään päästyään televisioon ja toimi mainoskasvona parille australialaiselle muotimerkille. Syyskuussa 2008 hän esitteli Vivienne Westwoodin mallistoa catwalkilla Lontoon muotiviikolla. Hän on sen jälkeen toiminut mainoskasvona muun muassa New Lookille, DKNY:lle, Pepe Jeansille ja Lacostelle. Chung on myös ollut juontajana tositelevisiosarjoissa ja musiikkifestivaaleilla. ==Teoksia== *It (Penguin Books 2013, ISBN 9781846147548)It, CDon.fi, viitattu 24.2.2015. ==Lähteet== Luokka:Brittiläiset mallit Luokka:Englantilaiset toimittajat Luokka:Vuonna 1983 syntyneet Luokka:Elävät henkilöt
Toivo Niiranen

Toivo Niiranen (26. helmikuuta 1919 Liperi – 15. kesäkuuta 2003) oli suomalainen pienviljelijä, työmies ja SKDL:n kansanedustaja. Niirasen vanhemmat olivat pienviljelijä Juho Niiranen ja Aino Asikainen. Hän kävi kansakoulun, suoritti Kansanvalistusseuran maamieskoulukurssin ja opiskeli Sirola-opistossa. Niiranen oli pienviljelijänä ja metsätyömiehenä Liperissä vuoteen 1940 saakka. Hän oli poliittisista syistä vankilassa 1944. Niiranen oli sodan jälkeen vapauduttuaan Suomen kommunistisen puolueen Joensuun piirin piirisihteerinä 1946–1951. Niiranen oli SKDL:n kansanedustajana 1951–1966 edustaen 1951–1962 Kuopion läänin itäistä vaalipiiriä ja 1962–1966 Pohjois- Karjalan läänin vaalipiiriä. Niiranen oli presidentin valitsijamiehenä vuosien 1950, 1956 ja 1962 presidentinvaaleissa. Hän oli Suomen kommunistisen puolueen keskuskomitean jäsenenä ja toimi Suomen kommunistisen puolueen Joensuun piirikomitean puheenjohtajana. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Pohjois-Karjalan vaalipiiri Luokka:Vuonna 1919 syntyneet Luokka:Vuonna 2003 kuolleet
Colima (kaupunki)

Colima on Coliman osavaltion pääkaupunki Meksikossa. Vuonna 2014 siellä oli 148 300 asukasta. Kaupunki sijaitsee Sierra Madren juurella Colima-joen varrella 520 metrin korkeudessa. Se perustettiin rannikolle vuonna 1523 mutta siirrettiin myöhemmin nykyiselle paikalleen. Colima valittiin vuonna 2014 Amerikan kulttuuripääkaupungiksi. == Lähteet == == Aiheesta muualla == Luokka:Meksikon kaupungit Luokka:Colima
Pertti Rapio

Arvid Perttu (Pertti Arvid) Rapio (24. elokuuta 1902 Hämeenkyrö – 20. huhtikuuta 1992 Hämeenkyrö) oli suomalainen poliitikko, joka toimi SKDL:n kansanedustajana vuosina 1951–1966. Rapio on yksi Suomen pitkäaikaisimpia kunnanvaltuutettuja tehtyään yli 60 vuoden pituisen uran Hämeenkyrön kunnanvaltuuston jäsenenä. Viitattu 8.10.2020. == Elämä == Pertti Rapion vanhemmat olivat torppari Iivari Juho Rapio (s. 1868) ja Aleksina Vilhelmiina Koivisto. Sisällissodan aikana Iivari Rapio kuului Kyröskosken punakaartiin saaden elinkautisen vankeusrangaistuksen, josta hänet armahdettiin 1920-luvulla. Kansakoulun jälkeen Rapio työskenteli kotitilallaan Kyröskoskella ja oli mukana paikallisen työväenyhdistyksen sekä Sosialidemokraattisen nuorisoliiton toiminnassa. Joulukuussa 1925 hänet valittiin Hämeenkyrön kunnanvaltuustoon SDP:n edustajana. Vuosina 1926–1927 Rapio opiskeli Työväen Akatemiassa. Vuoden 1928 kunnallisvaaleissa Rapio valittiin toiselle kaudelle, mutta 1930 hän joutui kolmen muun sosialidemokraattien vasenta laitaa edustaneen valtuutetun tavoin jättämään paikkansa äärioikeistolaisen Lapuan liikkeen painostuksesta. Viitattu 8.10.2020. Saman vuoden puoluekokouksessa Rapio erotettiin kommunistiseksi katsotun toimintansa vuoksi myös SDP:n sekä Kyröskosken työväenyhdistyksen jäsenyydestä. Rapio otettiin takaisin puolueeseen vuonna 1936, jolloin hän nousi jälleen myös kunnanvaltuustoon. Välirauhan aikana syyskuussa 1940 Rapio oli perustamassa Suomen-Neuvostoliiton rauhan ja ystävyyden seuran Kyröskosken paikallisosastoa, jonka johtokuntaan hänet valittiin. Jatkosodan alkaessa Rapio sijoitettiin turvasäilöön, jossa hän oli sodan päättymiseen 1944 saakka. Rapion kotitalo toimi jatkosodan aikana Hämeenkyrön seudun metsäkaartilaisten salaisena kokoontumispaikkana. Vapautumisensa jälkeen Rapio jatkoi kotitilansa viljelyä. Siirryttyään kansandemokraattien riveihin hänet valittiin SKDL:n kansanedustajaksi vuoden 1951 eduskuntavaaleissa. Rapio oli myös presidentin valitsijamiehenä vuosina 1950, 1956, 1962 ja 1968. Hämeenkyrön kunnanvaltuuston jösen hän oli vuoteen 1988 saakka. Rapio toimi myös valtuuston puheenjohtajana. Vuonna 1979 hänelle myönnettiin kunnallisneuvoksen arvonimi. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:SKDL:ssä vaikuttaneet henkilöt Luokka:Hämeenkyrön kunnanvaltuutetut Luokka:Turun läänin pohjoinen vaalipiiri Luokka:Vuonna 1902 syntyneet Luokka:Vuonna 1992 kuolleet
IHOP

IHOP (lyh. International House of Pancakes) on yhdysvaltalainen ravintolaketju, joka on erikoistunut aamiaisruokiin. IHOP tarjoaa muiden muassa amerikkalaisia pannukakkuja, paahtoleipää ja munakasta. IHOP-ketjun omistaa nykyisin Dine Brands Global -yhtiö, joka omistaa lisäksi Applebee's-ravintolaketjun. == Lähteet == ==Aiheesta muualla== *IHOPin viralliset kotisivut Luokka:Yhdysvaltalaiset yritykset Luokka:Yhdysvaltalaiset ravintolaketjut
Matkalehti

Matkalehti oli suomalainen matkailualan lehti, joka lakkautettiin helmikuussa 2015. Lehden päätoimittaja oli perustamisesta saakka sen aiempi omistaja Jorma Aula. Lehti siirtyi Otavamedian omistukseen pari vuotta ennen lakkauttamista. Rovaniemeläinen kustannusyhtiö Polarlehdet Oy jatkoi lehden sisällön tuottamista myös Otavamedian alaisuuteen siirtymisen jälkeen. Otavamedian julkaisujohtaja Tarja Hurme siirtyi Matkalehden vastaavaksi päätoimittajaksi elokuussa 2012. Matkalehden painosmäärä vaihteli numerosta riippuen 15 000 – 25 000 kappaleen välillä. Vuonna 2012 lehden digiversiolla oli yli 17 000 tilaajaa. Matkalehti oli matkailualan vanhin julkaisu Suomessa. Se oli omistautunut matkakohteiden esittelyyn ja matkakokemusten jakamiseen lukijoilleen. Lisäksi Matkalehti suoritti arvosteluja ja vertailuja matkailupalveluista matkailijoiden näkökulmasta, ja auttoi heitä tekemään parempia valintoja matkansa suunnittelussa. Lehti ei kuitenkaan unohtanut ammattilaisia, sillä se tarjosi sisältöä ja tietoa myös matkailualan ammattilaisille. Matkalehti ilmestyi 11 kertaa vuodessa. Lehden viimeinen numero 1–2/2015 ilmestyi tammikuussa 2015. Kun Suomen hallitus nosti aikakauslehtien arvonlisäveroa kahdesti ja digitaalisen median suosio kasvoi, päätti Otavamedia lakkauttaa Matkalehden kustannussyihin vedoten. ==Lähteet== ==Aiheesta muualla== Luokka:Suomalaiset aikakauslehdet Luokka:Matkailu Suomessa
Nädät

Nädät (Minuartia) on kohokkikasveihin kuuluva kasvisuku, jossa on noin 65 lajia. Aiemmin nädät on rajattu laajemmaksi suvuksi, mutta siihen kuuluneita lajeja on 2010-luvulla siirretty kymmeneen eri sukuun: naskalinädät (Cherleria), piirtoarhot (Eremogone), Facchinia, Mcneillia, Minuartiella, Mononeuria, Pseudocherleria, Rhodalsine, piirtonädät (Sabulina) ja Triplateia.Dillenberger, M.S. & Kadereit, J.W. 2014. Maximum polyphyly: Multiple origins and delimitation with plesiomorphic characters require a new circumscription of Minuartia (Caryophyllaceae). Taxon 63 (1): 64–88. Muutamia nätälajeja käytetään monivuotisina koristekasveina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Kolme nätien sukuun aiemmin kuulunutta lajia kasvaa luonnonvaraisena Suomessa: rusonätä, tunturinätä ja lapinnätä. Ne ovat harvinaisia Lapin tunturikasveja, jotka kasvavat kalkkipitoisilla paikoilla.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Lajeja == * lanzarotennätä (Minuartia platyphylla) * furteventurannätä (Minuartia webbii) Muihin sukuihin siirrettyjä nätälajeja: * polkunätä (Pseudocherleria aizoides, syn. Minuartia aizoides) * lapinnätä (Cherleria biflora, syn. Minuartia biflora) * polvinätä (Rhodalsine geniculata, syn. Minuartia geniculata) * ruohonätä (Mcneillia graminifolia, syn. Minuartia graminifolia) * neulasnätä (Cherleria laricifolia, syn. Minuartia laricifolia)Suomen Lajitietokeskus: Neulasnätä – Cherleria laricifolia Viitattu 25.8.2021. * itunätä (Sabulina rossii, syn. Minuartia rossii) * rusonätä (Sabulina rubella, syn. Minuartia rubella) * tunturinätä (Sabulina stricta, syn. Minuartia stricta) * sironätä (Sabulina tenuifolia, syn. Minuartia hybrida) * kevätnätä (Sabulina verna, syn. Minuartia verna) * hietanätä (Sabulina viscosa, syn. Minuartia viscosa) Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 83–84.) == Lähteet == == Aiheesta muualla == * Finto: Kassu – Kasvien suomenkieliset nimet: Nädät (Minuartia) * Suomen Lajitietokeskus: Nädät – Minuartia *
Kuoleman syleily

Kuoleman syleily () on vuonna 1952 ensi-iltansa saanut Robert Stevensonin ohjaama yhdysvaltalainen film noir -elokuva, jonka pääosissa ovat Jane Russell ja Victor Mature. Elokuva perustuu Jay Dratlerin novelliin, jonka pohjalta Earl Felton, Harry Essex ja Paul Jarrico laativat elokuvan käsikirjoituksen. Elokuvan tuottivat Robert Sparks ja Howard Hughes. RKO Radio Pictures oli elokuvan tuotanto- ja levittäjäyhtiönä. == Juoni == Laulajana työskentelevä Linda (Jane Russell) luulee, että hänen rakastettunsa Dave Andrews (Victor Mature) on unohtanut hänet ja avioituu lennosta varakkaan liikemies Lloyd Rollinsin (Vincent Price) kanssa. Vastanaineiden Las Vegas -matka johtaa ryöstöön ja murhaan. Poliisina työskentelevä Dave alkaa tutkia tapausta, joka tuo Daven, Lindan ja Lloydin yhteen. == Näyttelijät == == Tuotanto == Joulukuussa 1948 Warner Bros. osti Jay Dratlerin novellin elokuvaoikeudet ja palkkasi Dratlerin elokuvan tuottajaksi. Huhtikuussa 1949 Burt Lancasterin ilmoitettiin olevan elokuvan miespääosassa. RKO osti Warner Brothersilta Dratlerin novellin elokuvaoikeudet tammikuussa 1950 ja palkkasi Dratlerin elokuvan tuottajaksi, käsikirjoittajaksi ja ohjaajaksi. Tammikuussa 1950 Robert Mitchumin ja Robert Ryanin ilmoitettiin olevan elokuvan mahdollisia pääosanesittäjiä. Marraskuussa 1950 Samuel Bischoff tuli elokuvan tuottajaksi ja Victor Mature kiinnitettiin miespääosaan. RKO lainasi Maturea 20th Century Foxilta. Fox-sopimuksensa mukaan Maturen oli näyteltävä vuoden aikana yhdessä RKO:n elokuvassa. Robert Stevenson palkattiin ohjaajaksi joulukuun puolessa välissä 1950. Toukokuussa 1951 Ed Begleyn ilmoitettiin esiintyvän elokuvassa, mutta hän vetäytyi elokuvasta. Kuoleman syleilyn kuvaukset alkoivat 19. huhtikuuta 1951. Elokuvaa kuvattiin RKO:n studioilla, Nevadan Las Vegasissa ja Kalifornian Mojaven aavikolla. Kuvaukset saatiin päätökseen kesäkuun lopulla 1951. Alun perin elokuvan nimeksi piti tulla The Miami Story, mutta RKO päätti siirtää elokuvan tarinan Miamista Las Vegasiin. Käsikirjoittaja Paul Jarricon nimi poistettiin elokuvan alkuteksteistä hänen jouduttuaan Hollywoodin mustalle listalle vuonna 1947. == Julkaisu ja vastaanotto == Kuoleman syleily sai ensi-iltansa Yhdysvalloissa 1. tammikuuta 1952. New Yorkin ensi-ilta oli 30. tammikuuta 1952, Las Vegasin 12. helmikuuta 1952 ja Los Angelesin 16. helmikuuta 1952. Suomen ensi-ilta oli 19. syyskuuta 1952. Kuoleman syleily tuotti ilmestymisvuonnaan Yhdysvalloissa 1,2 miljoonaa dollaria. Elokuva oli taloudellinen floppi; Kuoleman syleily jäi tappiolle 600 000 dollarin verran. Warner Bros. Digital Distribution julkaisi elokuvan DVD:nä 21. elokuuta 2012. == Lähteet == == Aiheesta muualla == * * * * Kuoleman syleily TCM Movie Databasessa Luokka:Yhdysvaltalaiset mustavalkoelokuvat Luokka:Vuoden 1952 yhdysvaltalaiset elokuvat Luokka:Film noir -elokuvat Luokka:Yhdysvaltalaiset rikosdraamaelokuvat Luokka:Uhkapelielokuvat Luokka:Robert Stevensonin ohjaamat elokuvat Luokka:Novelleihin perustuvat elokuvat
III (Vanhan Isännän albumi)

III on suomalaisen Vanha Isäntä -yhtyeen kolmas albumi vuodelta 1978. == Kappaleet == === A-puoli === # # # # # # # === B-puoli === # * # # # # # == Kokoonpano == * Timo Vakkilainen – laulu, kitara, mandoliini, viulu * Olli Haavisto – pedal steel-kitara, dobro, kitara, harmonikka, huuliharppu * Seppo Sillanpää – banjo, kitara, viulu, mandoliini, taustalaulu * Juha Tikka – basso, taustalaulu, trumpetti * Aikka Hakala – rummut == Aiheesta muualla == * Albumi Fono.fi:in tietokannassa * III discogs.com -sivustolla == Lähteet == Luokka:Vanhan Isännän albumit Luokka:Vuoden 1978 albumit Luokka:Tommi Liuhalan tuottamat albumit
Suur-Pori

__NOTOC__ Suur-Pori on vuonna 2013 ilmestynyt Circlen albumi, joka sisältää Mika Taanilan ohjaaman Pori-triptyykki -elokuvan musiikin. Se äänitettiin elokuvan esityksen yhteydessä marraskuussa 2011 Porin puuvillatehtaan Valopihalla. Ruton Music julkaisi soundtrackin ainoastaan C-kasettina rajoitettuna 200 kappaleen eränä. Pori-triptyykki on Mika Taanilan vuonna 1998 valmistunut taide-elokuva, joka pohjautuu löyhästi Circlen samana vuonna ilmestyneeseen albumiin Pori. Sen ensiesitys oli marraskuussa 1998 Helsingissä nykytaiteen museo Kiasmassa. Vuonna 2011 Porissa esitettiin elokuvan laajennettu versio Expanded Pori / Suur-Pori, joka kesti noin 60 minuuttia. == Kappaleet == ;A-puoli # ;B-puoli # == Kokoonapano == * Julius Jääskeläinen – kitara * Pekka Jääskeläinen – kitara * Janne Westerlund – kitara * Jussi Lehtisalo – basso * Tomi Leppänen – rummut * Janne Tuomi – lyömäsoittimet * Mika Rättö – kosketinsoittimet == Lähteet == *Suur-Pori Circle Discography. ===Viitteet=== Luokka:Circlen albumit Luokka:Vuoden 2013 konserttitallenteet Luokka:Vuoden 2013 soundtrackit
Kutriot

Kutriot eli lagerströemiat (Lagerstroemia) on rantakukkakasveihin kuuluva suku, jossa on noin 50 lajia. Niitä esiintyy lämpimän ilmaston ja trooppisilla alueilla Aasiasta Australiaan. Kutriot ovat kausivihantia tai ainavihantia pensaita ja puita. Niillä on näyttävä kukinta ja kirkkaanväriset kukat, joissa on poimuttuneet terälehdet. Erityisesti kiinankutriosta on jalostettu suuri määrä koristekasvilajikkeita.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Kutrioita viljellään ulkona, siellä missä ne menestyvät, ja muuten huonekasveina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * Lagerstroemia fauriei – japaninkutrio * Lagerstroemia indica – kiinankutrio (lagerströmia, lagerströemia) * Lagerstroemia speciosa – kuningatarkutrio LagerstroemiaIndica5.jpg|Kiinankutrio. Lagerstroemia indica1.jpg|Kiinankutrio. Lagerstroemia speciosa 1.jpg|Kuningatarkutrio. Lagerstroemia speciosa 21.JPG|Kuningatarkutrio. == Lähteet == == Aiheesta muualla == * Finto: Kassu – Kasvien suomenkieliset nimet: Lagerstroemia * Suomen Lajitietokeskus: Kutriot – Lagerstroemia Luokka:Rantakukkakasvit
Tulitorvet

Tulitorvet (Cuphea) on rantakukkakasveihin kuuluva suku, jossa on yli 250 lajia. Niitä esiintyy Amerikan mantereella, kaakkoisesta Yhdysvalloista Meksikoon, Keski-Amerikkaan ja Etelä-Amerikkaan, enimmäkseen trooppisella vyöhykkeellä. Tulitorvet voivat olla yksivuotisia tai monivuotisia, lyhytikäisiä ja joskus varpumaisia perennoja tai ainavihantia pensaita. Tulitorvet kukkivat runsaasti kukin, jotka ovat epäsäännöllisen putkimaisen muotoisia. Lukuisia suvun lajeja viljellään koristekasveina, kuten huonekasveina.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Muutamat lajit ovat hyötykäytössä yksivuotisina ryhmäkasveina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * Cuphea gracilis – rusotulitorvi * Cuphea hyssopifolia – sinitulitorvi eli kiinanmyrtti * Cuphea ignea – punatulitorvi * Cuphea llavea – purppuratulitorvi * Cuphea micropetala – helotulitorvi * Cuphea lanceolata – hurmetulitorvi Cuphea hyssopifolia8.jpg|Sinitulitorvi. Starr 070906-8482 Cuphea hyssopifolia.jpg|Sinitulitorvi. Cuphea ignea3.jpg|Punatulitorvi. Cuphea in Yercaud Salem India.jpg|Helotulitorvi. == Lähteet == == Aiheesta muualla == * Finto: Kassu – Kasvien suomenkieliset nimet: Cuphea * Suomen Lajitietokeskus: Tulitorvet – Cuphea Luokka:Rantakukkakasvit
Langkofel

Langkofel () on Langkofel-ryhmän korkein vuori Dolomiittien vuoristossa Etelä- Tirolissa Italiassa. Vuoren korkein huippu sijaitsee 3 181 metrin korkeudessa. Se valloitettiin ensimmäisen kerran 13. elokuuta 1869, ensimmäinen valloittaja oli itävaltalainen Paul Grohmann. Luokka:Etelä-Tiroli Luokka:Italian vuoret
Dreischusterspitze

Dreischusterspitze () on 3 145 metriä korkea vuori Dolomiittien vuoristossa Etelä-Tirolissa Italiassa. Se on Sextenin Dolomiittien vuoriryhmän korkein vuori. Vuori valloitettiin ensimmäisen kerran 18. heinäkuuta 1869. Ensimmäisiä valloittajia olivat Paul Grohmann, Franz Innerkofler ja Peter Salcher. Dreischusterspitze sijaitsee itään Innerfeldtal- ja länteen Fischleintal- laaksosta, Drei Zinnen -luonnonpuiston alueella. Massiivin läpi kulkee Sextenin ja Innichenin kuntien raja. Luokka:Etelä-Tiroli Luokka:Italian vuoret Luokka:Dolomiitit
Königspitze

Königspitze () on 3 851 metriä korkea vuori Ortlerin Alpeilla, Etelä-Tirolin ja Lombardian raja-alueella Pohjois-Italiassa. Se on Ortlerin Alppien toiseksi korkein huippu Ortlerin jälkeen. Königspitzen ensimmäinen vahvistettu valloitus tapahtui 3. elokuuta 1864, kun Francis Fox Tuckett, Edward N. Buxton ja veljekset Michel ja Franz Biner kiipesivät huipulle. Baijerilaisen Stephan Steinbergerin kerrotaan valloittaneen vuoren jo 24. elokuuta 1854, mutta tästä ei ole kiistattomia todisteita. Luokka:Italian vuoret Luokka:Alppien vuoret Luokka:Etelä-Tiroli Luokka:Sondrion maakunta
Six Day Run

__NOTOC__ Six Day Run on vuonna 2013 ilmestynyt Circlen albumi, joka on soundtrack Mika Taanilan ohjaamaan lyhytelokuvaan Kuuden päivän juoksu. Levyllä on mukana vain yhtyeen johtohahmo Jussi Lehtisalo. Albumin sävellystyön yhteydessä hän kertoi palanneensa takaisin Circlen alkuaikojen tunnelmiin ja löytäneensä uudelleen 20 vuoden aikana kadottamansa raikkauden ja minimalismin. == Kappaleet == ;A-puoli # # # ;B-puoli # # # == Kokoonpano == * Jussi Lehtisalo – syntetisaattori, kosketinsoittimet, kitara, basso == Lähteet == *Six Day Run Circle Discography. ===Viitteet=== Luokka:Circlen albumit Luokka:Vuoden 2013 soundtrackit
Ortler

Ortler () on 3 905 metriä korkea vuori Ortlerin Alpeilla Etelä-Tirolissa. Se on Etelä-Tirolin korkein vuori ja Ortlerin Alppien päähuippu. Vuoren valloitti ensimmäisen kerran Josef Pichler yhdessä Johann Leitnerin ja Johann Klausnerin kanssa vuonna 1804 Itävallan arkkiherttuan Juhanan käskystä. Vuori oli Itävalta-Unkarin korkein vuori vuoteen 1919, jolloin Etelä-Tiroli liitettiin osaksi Italiaa. ==Lähteet== == Aiheesta muualla == Luokka:Alppien vuoret Luokka:Etelä-Tiroli Luokka:Italian vuoret
Novoazovsk

Novoazovsk (; ) on Itä-Ukrainan Donetskin alueen kaakkoisosassa, Asovanmeren pohjoisrannalla sijaitseva kaupunki ja Novoazovskin piirin hallintokeskus. Ukrainan tilastokeskuksen arvion mukaan kaupungissa oli vuoden 2013 alussa runsas 11 760 ja koko piirissä 35 737 asukasta. Vuoden 2001 väestönlaskennassa piirin väestöstä (38 902 as.) kirjattiin 67,2 % ukrainalaisiksi ja 29,5 % etnisesti venäläisiksi.Perepis naselennja: Donetska oblast viitattu 24.2.2015 Novoazovsk sijaitsee Etelä-Ukrainan halkaisevan valtatien M14 (Odessa–Mykolajiv–H’erson–Melitopol–Mariupol–Novoazovsk–Venäjän Rostovin alueen raja) varrella; valtatie muodostaa osan pidempää eurooppatieyhteyttä E58. Mariupol sijaitsee 41 kilometriä Novoazovskin länsipuolella ja Venäjän raja 12 kilometriä kaupungin itäpuolella. Venäjän rajalla pitäisi toimia Ukrainan rajavartiolaitoksen ylläpitämä rajanylityspaikka. Kuitenkin elokuussa 2014 panssariajoneuvoja tunkeutui Venäjän federaation rajan yli Venäjän tiedustelupalveluiden perustaman "Donetskin kansantasavallan" eli niin sanottujen separatistijoukkojen tueksi. Yhdessä nämä miehittivät tämän ukrainalaiskaupungin. Helmikuussa 2015 uutisoitiin yli 20 uuden panssariajoneuvon, ja satojen ("bussilasteittain") uusien Venäjän federaation puolelta tulleiden sotilaiden saapumisesta Ukrainan Novoazovskin seudulle. Kapinallisten kerrottiin testaavan eturintamassa myös uudenlaisia, Venäjän puolelta tuoduksi väitettyjä tykistöaseita.Ukrainian army claim Russia supplying new weapon near Mariupol telegraph.co.uk, viitattu 24.2.2015 Novoazovsk, 2007.jpg|Mig-17 patsas kaupungin keskustassa. Пляжная дорога - panoramio.jpg|Rantatie Azovanmeren äärellä. == Lähteet == ==Aiheesta muualla== Luokka:Donetskin alueen kaupungit
Reschensee

Reschensee () on tekojärvi Pohjois-Italiassa, Graun im Vinschgaun kunnassa, läntisessä Etelä-Tirolissa. Järvi on runsaat kuusi kilometriä pitkä ja leveimmältä kohdaltaan 1,4 kilometrin levyinen. Sen pinta-ala on suurimmillaan 6,8 neliökilometriä ja tilavuus 0,12 kuutiokilometriä. Järven laskujoki on Adige, jonka alkulähde (, ) on järven pohjoispäässä Reschensolassa. Solan eteläpuolella oli vuoteen 1950 saakka kolme järveä: Reschensee, Mittersee ja Haidersee, joista Mittersee yhdistyi Reschenseehen tekojärven rakentamisen myötä. Reschenseen veden noustua 22 metriä koko Graunin kylä ja suuri osa Reschenin kylästä jäi veden alle. Nykyisin vanhasta Graunista muistuttaa Reschenseestä pilkottava kirkontorni. == Lähteet == * * Luokka:Etelä-Tiroli Luokka:Italian järvet Luokka:Tekojärvet Luokka:Adigen vesistö
Schlern

Schlern (, ladin. Sciliër) on 2 563 metriä korkea vuori Dolomiittien vuoristossa Etelä-Tirolissa Italiassa. Sen huipulle kiipesi ensimmäisenä Johann Santner vuonna 1880. Vuori on osa Schlern-Rosengartenin luonnonpuistoa. Luokka:Etelä-Tiroli Luokka:Italian vuoret
Enharmonic Intervals (for Paschen Organ)

__NOTOC__ Enharmonic Intervals (for Paschen Organ) on vuonna 2013 ilmestynyt amerikkalaisen Mamifferin ja Circlen yhteisalbumi, joka äänitettiin yhden päivän aikana Keski-Porin kirkossa. Täydentäviä studionauhoituksia levylle tehtiin sekä Suomessa että Yhdysvalloissa.Mamiffer & Circle: Enharmonic Intervals (for Paschen Organ) CD Ektro Records. Viitattu 24.2.2015. Circlestä levyllä ovat mukana ainoastaan yhtyeen johtohahmot Jussi Lehtisalo ja Mika Rättö. Seattlesta tulevan Mamifferin muodostavat laulaja Faith Coloccia sekä aikaisemmin muun muassa post-metal-yhtye Isiksessä soittanut laulaja-kitaristi Aaron Turner. Yhdellä kappaleella on myös mukana amerikkalainen viulisti Eyvind Kang, jonka osuus äänitettiin myöhemmin Seattlessa. Pääasiallisena instrumenttina levyllä ovat Keski-Porin kirkon vuonna 2007 rakennetut Paschen Kiel -urut, joita soinniltaan pidetään yhtenä maailman parhaista ranskalais- romanttisista uruista. Lisäksi kokeellinen albumi sisältää syntetisaattoria, kitaraa ja ihmisääntä. Albumin CD-version julkaisi Ektro Records ja eri kannella varustetun vinyylin amerikkalainen SIGE Records. Levystä on olemassa myös tuplavinyyli, jonka kansikuva on sama kuin CD:ssä.Mamiffer & Circle ‎– Enharmonic Intervals (For Paschen Organ) Discogs. Viitattu 24.2.2015. == Kappaleet == # # # # # # # == Kokoonpano == ;Mamiffer *Faith Coloccia *Aaron Turner ;Circle *Jussi Lehtisalo *Mika Rättö ;Vierailijat *Eyvind Kang – alttoviulu (#1) == Lähteet == *Mamiffer & Circle - Enharmonic Intervals (for Paschen Organ) Circle Discography. ===Viitteet=== Luokka:Circlen albumit Luokka:Vuoden 2013 albumit
HMS Portland (F79)

HMS Portland (viirinumero F79) on Britannian kuninkaallisen laivaston tyypin 23 fregatti. == Valmistus == Alus tilattiin helmikuussa 1996 Scotsounista Yarrow Shipbuildersilta, joka oli vuodesta 1985 alkaen Marconi Marine (YSL). Köli laskettiin 14. tammikuuta 1998. Alus laskettiin vesille 15. toukokuuta 1999 kumminaan Lady Heather Brigstockeroyalnavy.mod.uk ja otettiin palvelukseen 3. toukokuuta 2001.Friedman, Norman s. 339 == Palvelus == Vuonna 2007 alus oli seitsemän kuukautta Karibianmerellä, jolloin sen miehistö takavarikoi 3,5 tonnia kokaiinia Yhdysvaltain rannikkovartioston kanssa. Se myös avusti hurrikaani Deanin jälkeisissä avustustöissä Belizessä. Alus oli 2018-2020 Babcock Internationalin Frigate Refir Complexin tiloissa Devonportissa modernisoitavana.Waters 2020 s. 139 Alus saapui 20. joulukuuta 2024 Devonportiin Norjasta, missä sille asennettiin Naval Strike Missile (NSM) -ohjuksetRN hms-portland-and-iron-duke-complete-autumn-deployments. Alus oli matkan aikana myös Haakonsvernissa järjestelmän toimittajan Kongsberg Defence & Aerospacen ja tilaajan koeajoissa. Kotimaahan palannut alus siirrettiin telakalle huollettavaksi.RN naval-strike-missile-hms-portland == Lähteet == * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 23 fregatit
HMS St Albans (F83)

HMS St. Albans (viirinumero F83) on Britannian kuninkaallisen laivaston tyypin 23 fregatti. == Valmistus == Alus tilattiin helmikuussa 1996 Scotsounista Yarrow Shipbuildersilta, joka oli vuodesta 1985 alkaen Marconi Marine (YSL). Köli laskettiin 18. huhtikuuta 1999. Alus laskettiin vesille 6. toukokuuta 2000 ja otettiin palvelukseen 6. kesäkuuta 2002.Friedman, Norman s. 339 == Palvelus == Alus osallistui 2004 Arabianmerellä operaatio Oracleen. Se lähti 13. helmikuuta 2006 kuudeksi kuukaudeksi Persianlahdelle, jonne se saapui huhtikuun alussa. Aluksen tehtävänä oli Irakin öljynporauslauttojen suojaaminen sekä valvoa Persianlahden pohjoisosien meriliikennettä. Tehtävänsä aikana alus vieraili kuudessatoista maassa muun muassa Algeriassa, Albaniassa, Ukrainassa, Romaniassa, Bulgariassa, Turkissa ja Libanonissa. == Lähteet == * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 23 fregatit
HMS Dragon (D35)

HMS Dragon (viirinumero D35) on Britannian kuninkaallisen laivaston tyypin 45 ilmatorjuntahävittäjä. == Valmistus == Alus tilattiin joulukuussa 2000 BVT Surface Fleetiltä, missä köli laskettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 19. joulukuuta 2005 telakkanumerolla 1064. Se laskettiin vesille 17. marraskuuta 2008 kumminaan vara-amiraali Paul Boissierin puoliso Susie Boissier ja otettiin palvelukseen 20. huhtikuuta 2012. == Palvelus == Alus teki ensi vierailun 27. huhtikuuta 2012 Liverpooliin, missä se oli kolme vuorokautta ollen 28. huhtikuuta avoinna yleisölle. Elokuussa 2013 alus oli Yhdysvaltain laivaston USS Nimitzin ympärille kootun taisteluosaston mukana Arabianmerellä. Huhtikuussa 2014 alus oli Skotlannin pohjoispuolisella merialueella lähdettyään Portsmouthista valvoakseen Venäjän laivaston Vice-Admiral Kulakovia. Luokka:Tyypin 45 hävittäjät
Stemonaceae

Stemonaceae on pieni koppisiemenisten Pandanales-lahkoon kuuluva kasviheimo. == Tuntomerkit == Kasvit kasvavat varsijatkoisesti, ovat joskus mukulallisia, ja niiden maansisäisissä osissa on surkastuneita ja yhteyttämättömiä lehtiä (katafyllejä). Varsi on pysty tai joskus tuen ympärille kietoutuva. Aineenvaihduntatuotteina syntyy eräitä luonteenomaisia alkaloideja. Kasvit ovat kaljuja. Lehdet sijaitsevat kahdessa rivissä tai vastakkaisina pareina, ja niissä on ruoti, lapa, vahva keskisuoni ja verkkomainen suonitus. Kukinto sijaitsee lehtihangassa ja on viuhkomainen, tai kukat sijaitsevat yksittäin. Kukissa on nivelikäs perä, neljä tai viisi kehälehteä yhtyneinä lyhyeksi torveksi. Hetiö on enemmän tai vähemmän yhteen kasvanut ja kiinnittyy teriöön. Ponnen lokeroside on laajentunut. Siitepöly on piikkipintaista. Sikiäin koostuu yhdestä tai kolmesta yhtyneestä emilehdestä ja on tavallisesti kehänpäällinen, joskus -alainen. Vartalo on haaroittunut. Kärki- tai pohjaistukassa on kaksi tai useampia siemenaiheita kussakin emilehdessä. Hedelmä on kota, siemenet pitkittäissärmäisiä ja vaipallisia; siemenessä on runsas ja tärkkelyspitoinen endospermi. Yleensä muurahaiset toimivat siementen levittäjinä (myrmekokoria). Taimen sirkkalehti ei ole yhteyttävä, ja sirkkajuuri on hyvin kehittynyt.Stevens (2001–), viitattu 24.2.2015. == Levinneisyys == Stemonaceae-kasvit ovat kotoisin Kiinasta ja Japanista Australiaan ulottuvalta alueelta sekä Kaakkois-Yhdysvalloista, missä kasvaa Croomia-suku. == Luokittelu == Stemonaceae-kasvien lähimmät sukulaiset ovat kairapalmu- (Pandanaceae) ja panamapalmukasvit (Cyclanthaceae). Ne muodostavat kehityshaaran, jonka ominaisuuksiin kuuluvat muun muassa putkiloiden esiintyminen myös varressa, putkiloiden tikapuumaiset perforaatiot, oksalaattikiteet ja yksisirkkaisille epätyypilliset kukat, joiden perusluku on jokin muu kuin kolme. Viimeisimmän ikäarvion mukaan kehityshaara olisi noin 53,7 miljoonaa vuotta vanha. Heimossa on neljä sukua ja 27 lajia. Suvut ovat Croomia Torr., Pentastemona Steenis, Stemona Lour. ja Stichoneuron Hook.f.Vascular Plant Families and Genera, List of genera in family Stemonaceae. == Kuvia == Croomia heterosepala flower.jpg|Croomia heterosepala -lajin kukka Stichoneuron membranaceum IP.png|Stichoneuron membranaceum == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta Luokka:Pandanales Luokka:Kasviheimot
HMS Defender (D36)

HMS Defender (viirinumero D36) on Britannian kuninkaallisen laivaston tyypin 45 ilmatorjuntahävittäjä. == Valmistus == Alus tilattiin joulukuussa 2000 BVT Surface Fleetiltä, missä köli laskettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 31. heinäkuuta 2006. Se laskettiin vesille 21. lokakuuta 2009 kumminaan Lady Julie Massey ja otettiin palvelukseen 21. maaliskuuta 2013.Royal Navy Welcomes Fifth Type 45 Destroyer Into Its Fleet == Palvelus == Alus matkasi 19. joulukuuta 2013 700 merimailia Portsmouthista Skotlannin koillispuolelle kohdatakseen Venäjän laivaston kuuden aluksen osaston, jossa oli muun muassa lentotukialus Admiral Kuznetsov. Defender saattoi osaston matkalla Skotlannin itärannikkoa kohti etelää. Osasto joutui kuitenkin palaamaan pohjoiseen huonon sään vuoksi ja ankkuroitui Moray Firthiin. Alus osallistui operaatio Shaderiin suojaten Yhdysvaltain laivaston CTF-50:tä. == Lähteet == Luokka:Tyypin 45 hävittäjät
HMS Duncan (D37)

HMS Duncan (viirinumero D37) on Britannian kuninkaallisen laivaston tyypin 45 ilmatorjuntahävittäjä. == Valmistus == Alus tilattiin joulukuussa 2000 BVT Surface Fleetiltä. Köli laskettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 26. tammikuuta 2007. Alus laskettiin vesille 11. lokakuuta 2010 kumminaan Marie Ibbotson ja otettiin palvelukseen 26. syyskuuta 2013. Osat ja niiden valmistajatWorld Naval Review 2014 s. 178 Nimi Telakka paino [t] yksiköt Huomautus A Block Govan 517 1-6 - B Block Govan 571 7-13 - C Block Govan 494 14-19 - D Block Govan 309 20, 22, 24 ja 26 - E Block Portsmouth 401 21, 23, 25, 27-30 - F Block Portsmouth 122 31-33 - G Block Portsmouth 94 34-40 - Painoissa on mukana ainoastaan teräksen aiheuttama massa ei kokonaismassa, johon tulee lisätä laitteet. == Palvelus == Alus oli 2015 palveluksessa. == Muuta == Duncanista on tehty Ylen kanavilla näytettävä, 2-osainen tv-jatkosarja, joka kertoo aluksella palvelleista sotilashenkilöistä. Muun ohella, aluksen komentaja on vaihtunut. Ylen esittämä jatkosarja kertoo sotilaallisista operaatiosta; nimellä Sotalaiva - Elämää merellä.https://areena.yle.fi/1-50482384 Viitattu 20.12.2020. == Lähteet == Luokka:Tyypin 45 hävittäjät
Luke Kuechly

Luke August Kuechly (s. 20. huhtikuuta 1991 Evendale, Ohio) on yhdysvaltalainen amerikkalaisen jalkapallon pelaaja, pelipaikaltaan keskimmäinen tukimies. Hän on vuodesta 2012 lähtien edustanut NFL:ssä pelaavaa Carolina Panthersia. Ennen ammattilaisuraansa Kuechly pelasi yliopistojalkapalloa Boston Collegen joukkueessa. Panthers varasi hänet tilaisuuden yhdeksäntenä pelaajana vuoden 2012 NFL:n varaustilaisuudessa. Tulokaskaudellaan Kuechly valittiin vuoden puolustavaksi tulokkaaksi. Kuechly on valittu kahdesti NFL:n tähdistöotteluun Pro Bowliin. Lisäksi hänestä tuli kaudella 2013 kaikkien aikojen nuorin NFL:n vuoden parhaaksi puolustajaksi valittu pelaaja. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1991 syntyneet Luokka:Elävät henkilöt
Violetta (televisiosarja)

Violetta on argentiinalainen nuorten saippuasarja ja Disney Channelin ensimmäinen alkuperäinen telenovela. Se alkoi Latinalaisen Amerikan ja Italian Disney Channel -kanavilla 14. toukokuuta 2012, muuten esityspäivät vaihtelivat maan mukaan. Sarjaa on kuvattu Buenos Airesissa ja siitä on julkaistu kolme tuotantokautta. Sarjan alkuperäinen kieli on espanja, mutta Yhdysvalloissa se on dubattu englanniksi. Suomen Disney Channel -kanavalla sarjassa on tekstitykset. Violetta kertoo nuoresta, musikaalisesti lahjakkaasta tytöstä, joka palaa isänsä kanssa takaisin Buenos Airesiin, kotikaupunkiinsa. Violetan äiti kuoli tytön ollessa 5-vuotias. Violetta ei koskaan ennen ollut käynyt oikeaa koulua, vaan kotiopettajat olivat opettaneet häntä. Buenos Airesissa Violetta löytää musiikkikoulu Studio 21n ja haaveilee pääsystä sinne. Violetta käy siellä aluksi pianotunneilla ja salaa isältään paljon. Studiosta Violetta löytää oikean rakkauden ja ystäviä, jotka auttavat aina. ==Lähteet== ==Aiheesta muualla== * Luokka:2010-luvun komediasarjat Luokka:2010-luvun nuortendraamasarjat Luokka:Argentiinalaiset televisiosarjat Luokka:Telenovelat Luokka:Disney Channelin televisio-ohjelmat